Kiseljak (biljka)
<s>Kiseljak () je biljka koja pripada porodici Polygonaceae.</s><s>Drugi nazivi kiseljaka su kiselica, kiseljača, kiselo zelje i velika kiselica.</s>

<s>Opis biljke
Kiseljak je višegodišnja livadska biljka i dostiže visinu od jednog metra čije korenje raste duboko u zemlju.</s><s>On ima jestivo stablo i listove izduženog oblika.</s><s>Stablo je uspravno i uzduž izbrazdano.</s><s>Iz njih se najčešće razvije više od jednog korena.</s><s>Listovi su blago strelasti sa veoma dugačkom peteljkom i u gornjem delu naizmenično prirasli uz stablo.</s><s>Sitni cvetići složeni su u obliku crvenkasto obojene metlice na vrhu biljke.</s><s>Razvijaju se od maja do jula, a ponekad, nakon kosidbe i po drugi put u jesen.</s>

<s>Stanište
Kiseljak najčešće raste po vlažnim livadama, pašnjacima i mestima obraslim travom.</s><s>Takođe raste i uz potoke i na proplancima.</s><s>U travi raste često u velikoj količini, od čega čitave livade budu crvene pred kosidbu.</s><s>Uzgaja se i u povrtnjacima.</s>

<s>Sakupljanje
Kao povrće služe prolećni prizemni listovi, koji su tamno zeleni i sočni.</s><s>Obično su dužine od 7 do 15 cm.</s><s>Najbolje ih je brati pre izbijanja stabla ili dok stablo još nije potpuno razvijeno (od marta do maja).</s><s>Mogu se brati i u jesen.</s><s>Listovi imaju prijatan kiseo i osvežavajući ukus.</s><s>Mnogi narodi ih beru za jelo i zato je to jedna od najpoznatijih vrsta samoniklog lisnatog povrća.</s>

<s>Upotreba 
 Kiselo lišće kiseljaka se koristi za salate i supe,
 Semenke kiseljaka se mogu samleti u brašno,
 U narodnoj medicini koristi se kao lek protiv skorbuta</s>

<s>Iako ima prijatan ukus, kiseljak po prehrambenoj vrednosti zaostaje za većinom drugih biljaka iz porodice Polygonaceae.</s><s>Njegovi listovi sadrže najviše oksalne kiseline od svih biljaka ove porodice, pretežno vezane u obliku kalcijum oksalata.</s><s>Zato se ne preporučuje često uzimanje kiseljaka, pogotovu ne u velikim količinama, posobno osobama koje podležu stvaranju bubrežnih kamenaca.</s><s>U listovima sadrži 40–80 mg% vitamina C i oko 5 mg% karotena.</s>

<s>Napomena 
Strelaste listove slične kiseljakovim ima i vrlo otrovna biljka kozlac, ().</s><s>Listovi kozlaca, koji izbijaju u rano proleće, dok su još sitni, mogu zavarati neiskusne sakupljače, jer su, iako po konturama slični kiseljaku, sasvim drugačije boje i konzistencije.</s><s>U slučaju sumnje na ovu zamenu, ne treba isprobavati ukus lista, jer otrovni listovi kozlaca uzrokuju jako žarenje, oticanje i upalu sluznice usta.</s>

<s>Reference</s>

<s>Literatura</s>

<s>Ljubiša Grlić, „Enciklopedija samoniklog jestivog bilja“ (drugo izdanje), IP August Cesarec, Zagreb 1990.</s><s>Avril Rodway: Kräuter und Gewürze.</s><s>Die nützlichsten Pflanzen der Natur - Kultur und Verwendung.</s><s>Tessloff Verlag, Hamburg 1980, .</s><s>Ruprecht Düll, Herfried Kutzelnigg: Taschenlexikon der Pflanzen Deutschlands und angrenzender Länder.</s><s>Die häufigsten mitteleuropäischen Arten im Porträt.</s><s>7., korr. u. erw.</s><s>Auflage.</s><s>Quelle & Meyer, Wiebelsheim 2011, .</s><s>Lutz Roth, Max Daunderer, Kurt Kormann: Giftpflanzen – Pflanzengifte.</s><s>Giftpflanzen von A-Z.</s><s>Notfallhilfe.</s><s>Vorkommen.</s><s>Wirkung.</s><s>Therapie.</s><s>Allergische und phototoxische Reaktionen.</s><s>4. Auflage.</s><s>Nikol, Hamburg 2000,  (Nachdruck von 1994).</s>

<s>Vanjske veze</s>

<s>Küchenkunde: Sauerampfer 
 Kochtipps auf biogemuese.de</s>

<s>Samoniklo jestivo bilje
Caryophyllales</s>

